Motor tref perd buite KimberleyDie Mercedes wat in die ongeluk betrokke was Foto: ER24 Vyf mense het ŉ noue ontkoming gehad toe die Mercedes waarin hulle gery het, sowat 5 km buite Kimberley, ŉ perd getref het. “Al die insittendes was buite die voertuig toe paramedici by die toneel opgedaag het,” het ŉ woordvoerder van ER24 in ŉ verklaring gesê. “Hulle was almal baie geskok.” Die perd het tydens impak dele van die voertuig uit mekaar geskeur. Die perd het op die toneel gevrek. “Die polisie het bystand verleen op die toneel en die plaaslike dierebeheer-eenheid is na die toneel ontbied.”